**RAAMLEPING nr 1-18/2022/159**

**Riigimetsa Majandamise Keskus** (edaspidi tellija), mida infotehnoloogia osakonna põhimääruse alusel esindab osakonna juhataja **Jaanus Suvi**

ja

pakkuja **SRINI OÜ** (reg nr 14449790) (edaspidi täitja), mida esindab **juhatuse liige** Rene Oruman

tellija ja täitja (edaspidi koos pooled või eraldi pool), sõlmisid käesoleva lepingu Logistika tarkvararakenduste hooldusteenus ostmiseks (edaspidi leping) alljärgnevas:

# Lepingu ese

* 1. Lepingu esemeks on tellijale kuuluvate või loodavate logistika tarkvararakenduste programmeerimis – ja hooldusteenus ja teenusega seotud ülesannete teostamine (edaspidi töö) 1- aastase perioodi jooksul, mida täitja kohustub tegema vastavalt lepingus ja lepingu lisades toodud tingimustele. Tööna käsitletakse kõiki töid ja toiminguid, sh lepingus nimetamata töid ja toiminguid, mis on vajalikud lepingus ettenähtud tulemuse saavutamiseks, samuti töö vastuvõtmiseks vajaliku dokumentatsiooni vormistamisega seotud toiminguid.

* 1. Lepingus kasutatavad mõisted:
     1. “kolmas isik” – mistahes füüsiline või juriidiline isik, kes ei ole tellija ega täitja.
     2. „tööpäev“ – esmaspäevast reedeni, va riiklikud pühad.

# Lepingu üldtingimused

* 1. Pooled juhinduvad Lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest IKT (info- ja kommunikatsioonitehnoloogia) valdkonna tehnilistest dokumentidest.
  2. Leping on sõlmitud avatud menetlusega riigihanke „RMK logistika töölaua tarkvararakenduste arendamine“ (viitenumber 257352, DHS nr 1-47.2682) tulemusena.
  3. Kui lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.

# Lepingu täitmine

* 1. Täitja on kohustatud tagama, et üleantav töö on kvaliteetne ja vastab esitatud nõuetele.
  2. Täitja on kohustatud kasutama kogu lepingu täitmisel riigihanke 223942 „RMK logistika töölaua rakenduse arendamine“ pakkumuses pakutud meeskonda (3 töötajat), kus on esindatud riigihanke 223942 hankedokumentides nõutud rollid ja minimaalselt pakkuja pakkumuses kirjeldatud kompetentsid, või pakutud meeskonna liikmete asendamise käigus esitatud uusi liikmeid.

Lepingu kehtivusaja jooksul on pakkujal lubatud meeskonda liita täiendavaid liikmeid, neid asendada ja vahetada tingimusel, et uued liikmed vastavad hankedokumentides nõutud vastava rolli kompetentsidele ja meeskonnaliikmete vahetamisel on tagatud asendatavate meeskonnaliikmete kompetentsuse samaväärsus.

Pakkuja võib kaasata lisaspetsialiste rakenduse loomisel erioskusi nõudvate tööde puhul, eeldusel et selliste tööde maht ei ületa 10% kogu lepingu perioodil teostatud tööde ajalisest mahust.

* 1. Lepingu täitmisel on poolte vahel kasutatav keel eesti keel, s.o tellija ja täitja suhtlus toimub eesti keeles ning lepingu raames koostatavad dokumendid antakse tellijale või tellija poolt määratud kontaktisikutele üle eestikeelsetena. Üksnes tellija eelneva kirjalikul nõusolekul võib dokumente üle anda muus keeles. Kui täitja ja/või meeskonna liikmed ei valda eesti keelt, on pakkuja kohustatud tagama omal kulul tõlketeenuse. Tõlkimisega otseselt ja/või kaudselt seotud kulud, sealhulgas tõlkimisele kulunud aeg ei kuulu tasustamisele. Kui töö käigus ilmneb, et tõlketeenus või selle kvaliteet osutub tööd segavaks asjaoluks on tellijal õigus leping ühepoolselt ilma etteteatamistähtaega üles öelda.
  2. Täitja avaldab ja kinnitab, et:
     1. ta on lepingu ja riigihanke hankedokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
     2. ta on nõus lepingu täitmise perioodil esitama tellijale vajadusel täiendavalt dokumente, mis tõendavad, et meeskonnaliikmed vastavad hankedokumentides nõutud vastava rolli kompetentsidele. Juhul kui täitja meeskonnaliikmed ei vasta hankedokumentides nõutud vastava rolli kompetentsidele, on tellijal õigus leping ennetähtaegselt ilma etteteatamistähtajata üles öelda.
     3. lepingu täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi sõlmida lepingut ja hankelepinguid ja neid nõuetekohaselt täita.

1. **Töö tellimine ja vastuvõtmine**
   1. Töö tellimine toimub vajadusepõhiselt tellimuste alusel, s.o Tellija esitab täitjale e-postiga ja/või vastavas arendustööde haldamise keskkonnas tellimuse koos objekti tehnilise kirjelduse ja vajadusel koos arendustööde ja juurutuse järgselt vajamineva hooldusteenuse tellijale teadaoleva kirjeldusega.
   2. Täitja esitab vajadusel kolme (3) tööpäeva jooksul tellija poolt tellimuse esitamisest omapoolse ettepaneku tehnilise lahenduse kirjelduse kohta. Ettepanekute esitamise korral otsustab tellija tehnilise kirjelduse kohandamise või kohandamata jätmise, vajadusel peab tellija selleks läbirääkimisi täitjaga.
   3. Täitja esitab hiljemalt viie (5) tööpäeva jooksul tellija poolt tellimuse esitamisest järgmise info:
      1. täitja poolt pakutav tähtaeg töö teostamiseks;
      2. täitja poolt pakutav inimtöötundide arv meeskonna rollide kaupa töö teostamiseks pakutava tähtaja jooksul;
      3. töö teostamisel osalevate meeskonnaliikmete nimed ja roll töös. Täitja võib kaasata töö teostamisele täiendavaid meeskonna liikmeid. Täiendavate meeskonnaliikmete kaasamisel tuleb esitada vastava meeskonnaliikme kohta hankedokumentide kohane CV vorm.
   4. Tööde eest tasu maksmine toimub pärast kokkulepitud funktsionaalsusega töötava lahenduse üleandmist täitja poolt tellijale. Üleantavad osad peavad olema funktsionaalselt terviklikud. Tellijal on õigus testida üleantud lahendust kuni 20 tööpäeva.
   5. Vigade ja/või mittevastavuste leidmisel arveldatakse tööd peale puuduste likvideerimist täitja poolt.
   6. Täitja kohustub tellitud objekti tellijale üle andma vastavalt lepingus kokku lepitud tingimustele.
   7. Üleandmise-vastuvõtmise akt on poolte allkirjastatud dokument, mis tõendab töö üleandmist ja selle vastuvõtmist. Üleandmise-vastuvõtmise aktil peavad olema mõlema poole kontaktisikute allkirjad.
   8. Omandiõigus tööle läheb täitjalt üle tellijale pärast hankelepingu eseme eest tasumist.
2. **Poolte õigused ja kohustused** 
   1. Tellijal on õigus:
      1. Igal ajal teha järelpärimisi töö tegemise hetke olukorra kohta ning kontrollida töö tegemise käiku. Kontrolli käigus avastatud lepingutingimustele mittevastavusest teatab tellija täitjale koheselt kirjalikult. Tellija peab lepingutingimustele mittevastavust piisavalt täpselt kirjeldama.
      2. juhtida ja koordineerida täitja meeskonnaliikmete tööd konkreetse töö teostamise käigus.
      3. pöörduda kolmandate isikute poole sõltumatu eksperthinnangu saamiseks tööde kvaliteedi kohta;
      4. seada täitjale tähtaegu parenduste läbiviimiseks;
      5. nõuda Täitjalt meeskonnaliikme(te) väljavahetamist samaväärsete kompetentsidega meeskonnaliikme vastu arendustöö(de) teostamise takerdumisel;
      6. kasutada õiguskaitsevahendeid (sh öelda leping üles), samuti nõuda lepingus sätestatud juhtudel leppetrahvi, kui täitja ei pea kinni lepingus, selle lisades või muudes lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui täitja ei täida või täidab mittevastavalt muid endale lepinguga võetud kohustusi.
   2. Tellijal on kohustus:
      1. anda täitjale töö teostamiseks vajalik informatsioon ja lähteandmed;
      2. tasuda täitjale tehtud tööde eest vastavalt lepingule;
      3. kokkulepitud tingimustele vastava töö üleandmisel üle vaadata ja vastu võtta;
      4. tasuda viivist vastavalt lepingule.
   3. Täitjal on õigus:
      1. saada tellijalt tööde tegemiseks vajalikku informatsiooni ja juhiseid;
      2. saada tehtud tööde eest lepingus kokkulepitud tasu.
   4. Täitjal on kohustus:
      1. teha töid vastavalt lepingule, hankida selleks vajalikud materjalid ja töövahendid, teostada arendustööd reeglina oma arenduskeskkonnas, et saavutada kokkulepitud töö tulemus;
      2. tagada töö tegemisel vajaliku kvalifikatsiooniga tööjõu kasutamine;
      3. teostada töö vastavuses lepingu, kehtivate õigusaktidega ja muude töö tegemist reguleerivate dokumentidega;
      4. vastutada selle eest, et töö vastab poolte kokkulepitud vormistamise ja kvaliteedinõuetele, Töö Lepingu tingimustele mittevastavuse eest vastutab Täitja.
      5. täita kõiki tellija juures kehtivaid ja õigusaktidest tulenevaid andmekaitsealaseid ja andmete turvalisust puudutavaid eeskirju, mida tellija on täitjale eelnevalt tutvustanud;
      6. informeerida viivitamatult tellijat töö tegemise käigus tekkinud probleemidest;
      7. tasuda leppetrahvi vastavalt lepingule.
   5. Pooltel on õigus lepingust tulenevaid ja sellega seotud nõudeid ja kohustusi kolmandatele isikutele üle anda ainult seadusandluses lubatud juhtudel teise poole eelneval nõusolekul, mis on lepinguga samas vormis. mittekohaselt üle antud nõuete ja kohustuste osas jääb teise poole ees vastutavaks nõuded ja/või kohustused üle andnud pool.

# Autori varaliste õiguste üleandmine Tellijale

* 1. Täitja loovutab kõik hankelepingu alusel teostatud tööle tekkivad varalised õigused (sh autoriõiguse seaduse § 131 ja § 132 nimetatud varalised õigused) tellijale ning need loetakse tellijale üleantuks hankelepingu hinna eest tasumisega.
  2. Tellija poolt hankelepingu hinna tasumisel annab täitja tellijale ainulitsentsi all-litsentsi andmise õigusega kõigile autori isiklikele õigustele hankelepingu alusel teostatud töö suhtes kogu autoriõiguse kehtivuse tähtajaks ilma territoriaalsete piiranguteta.
  3. Kõik autoritasud ja litsentsitasud sisalduvad hankelepingu eseme maksumuses.

## Lepingu maksumus

* 1. Lepingu alusel tellija tellib ja täitja kohustub teostama töid ajavahemikul 01.12.2022 kuni 01.12.2023 maksumusega kuni 165 000 eurot.
  2. Ühe töötunni hind on:
     1. vanemarendaja 72,00 eurot, millele lisandub käibemaks;
     2. nooremarendaja 62,00, millele lisandub käibemaks;
  3. Täitja esitab tellijale arved sagedusega üks kord kuus, arve esitamise kuule vahetult eelnevas kuus teostatud tööde eest arveldamiseks, vastavalt poolte kontaktisikute poolt lepingu punkti 9.5 kohaselt allkirjastatud üleandmise-vastuvõtmise aktidele.
  4. Arve tasumise tähtaeg on 14 kalendripäeva.

1. **Töö üleandmise ja selle eest tasumise kord** 
   1. Tellija tasub tehtud tööde eest täitja poolt esitatud arve(te) alusel.
   2. Arve esitamise aluseks on poolte vahel allkirjastatud töö või eraldi kokkuleppe alusel töö etapi üleandmis-vastuvõtmisakt (edaspidi akt).
   3. Täitja esitab arve vaid elektrooniliselt, aadressile arved@rmk.ee. Arvel peab olema tööde vastuvõtmise akti number ja RMK poolne töö vastuvõtmise akti koostaja nimi. Tellija tasub arvel oleva summa arvel näidatud pangakontole 10 (kümne) päeva jooksul Täitja poolt arve väljastamise kuupäevast. Täitja poolt kohustuste mittenõuetekohase täitmise korral on Tellijal õigus alandada tööde eest tasumisele kuuluvat tasu. Tasu alandamine toimub võlaõigusseaduse § 112 sätestatud korras.
   4. Täitja koostab töö või selle etapi akti ja täitedokumentatsiooni ja tellija vaatab selle läbi 5 (viie) tööpäeva jooksul esitamisest.
   5. Kui töö on teostatud nõuetekohaselt, tagastab tellija akti täitjale allkirjastatult.
   6. Tehtud töö osas puuduste esinemisel kantakse akti tähtaeg, milliseks täitja kohustub puudused kõrvaldama, mis ei tohi olla vähem kui 5 (viis) tööpäeva, ja töövõtja esindaja kinnitab seda oma allkirjaga. Puudused kõrvaldab täitja omal kulul. Peale puuduste kõrvaldamist allkirjastab tellija esindaja akti 5 (viie) tööpäeva jooksul. Töö loetakse tellija poolt vastu võetuks ka juhul, kui tellija ei ole kokkulepitud tähtaja jooksul üleantud tööde osas pretensioone esitanud või akti allkirjastanud
   7. Akti allkirjastamisest 5 (viie) tööpäeva jooksul esitab täitja tellijale arve.

## Poolte vastutus

* 1. Täitja on kohustatud hüvitama lepingu mittetäitmise või mittekohase täitmisega tellijale tekitatud kahju ja tellija poolt seoses täitja poolse lepingu rikkumisega tehtud kulutused. Muuhulgas vastutab täitja lepingu täitmise käigus täitja poolt infosüsteemi tekkinud tõrgete ja vigade eest, mis on põhjuslikus seoses lepingu eseme iseloomuga ning tekkinud täitja tegevuse tagajärjel.
  2. Tellija vastutab lepingu rikkumise eest ja on kohustatud täitjale hüvitama rikkumisega tekitatud kahju ning täitja poolt tellija poolse rikkumisega seoses tehtud kulutused.
  3. Täitjal on õigus nõuda tellijalt viivist tasumisega viivitamise korral 0,2 % tähtaegselt tasumata arve summast iga tasumise tähtpäeva ületanud päeva eest.
  4. Tellijal on õigus rakendada sanktsioonina leppetrahvi iga rikkumise korral kuni 10 % lepingu maksumusest, kokku mitte rohkem kui 30%, kui täitja on rikkunud oma lepingulisi kohustusi.
  5. Juhul kui täitja rikub lepingus sätestatud tähtaegu, on tellijal õigus nõuda täitjalt leppetrahvi 0,2% lepingu maksumusest, iga viivitatud päeva eest. Tähtaegade ületamise korral ei kohaldu eelmises punktis sätestatud leppetrahvi piirmäär.
  6. Konfidentsiaalsusnõude rikkumisel on tellijal õigus nõuda ja täitjal kohustus maksta leppetrahvi kuni 25 % lepingu maksumusest iga vastava juhtumi korral.
  7. Täitja kohustub hüvitama tellija vastu esitatud kolmandate isikute nõuded, kui täitja poolt teostatud töö rikub kolmandate isikute intellektuaalomandi õigusi Eestis, tingimusel, et Tellija teavitab Täitjale viivitamata kirjalikult sellisest esitatud nõudest ning võimaldab Täitjal vaidlus lahendada enda nimel ning annab selleks Täitjale tema nõudmisel ja kulul kogu vajaliku teabe, abi ning volitused. Täitja hüvitab üksnes sellise kahju, mis on välja mõistetud kohtumenetluses või mille hüvitamiseks on sõlmitud kokkulepe kolmanda isikuga, kui Tellija on tegutsenud kooskõlas eelnevaga. Täitja ei vastuta siiski juhul, kui kolmanda isiku nõue on põhjustatud sellest, et Tellija on teostatud tööd iseseisvalt muutnud või pole järginud Täitja juhiseid.
  8. Täitja jääb pärast lepingu täitmist vastutavaks oma lepingujärgsete kohustuste rikkumise ning pärast lepingu eseme üleandmist avastatud puuduste eest seadusandluses sätestatud aegumistähtaja jooksul.
  9. Poole rahaline koguvastutus käesoleva lepingu täitmisest tekkivate kõigi nõuete eest kokku ei tohi ületada lepingu kogumaksumust. Poole rahaline vastutus hankelepingu täitmisest tekkivate kõigi nõuete eest kokku ei tohi ületada vastava hankelepingu kogumaksumust. Nimetatud vastutuse piirang ei kehti tahtliku rikkumise korral.

## Konfidentsiaalsuskohustus

* 1. Lepingu ajal täitmisel teatavaks saanud isiku- ja turvaandmed ning muu teave ja asjaolud, mille avalikuks tulemine võiks kahjustada tellija huve või on seadustega otseselt keelatud, on konfidentsiaalne. Konfidentsiaalsuskohustuse rikkumist käsitletakse lepingu olulise rikkumisena.
  2. Konfidentsiaalne informatsioon ei hõlma endas informatsiooni, mille avalikustamise kohustus tuleneb seadusest või selle alusel antud õigusaktist, tingimusel, et selline avaldamine viiakse läbi võimalikest variantidest kõige piiratumal viisil.
  3. Pooltel on õigus konfidentsiaalse informatsiooniga tutvumist võimaldada ainult nendel töötajatel, kellele sellise informatsiooni avaldamine on lepingu ja riigihanke täitmiseks vajalik poolte vahelistes lepingutes toodud eesmärgi täitmiseks ning kellel on vaikimiskohustus sätestatud töölepingus või mõnes muus poolega sõlmitud lepingus ja ainult nende poolt teostatavate ülesannete täitmiseks vajalikul määral.
  4. Pooled on kohustatud informeerima oma töötajaid, kes täidavad poolte vahelisi tööülesandeid, nende kätte usaldatava informatsiooni konfidentsiaalsusest.
  5. Pooled kinnitavad, et nad kohustuvad säilitama vajaliku hoolsusega informatsiooni, mille nad on omandanud või vastu võtnud ja mitte edastama seda kolmandatele isikutele, välja arvatud juhtudel, kui teine pool on andnud selleks vajaliku loa kirjalikus vormis.
  6. Konfidentsiaalset informatsiooni, mis saab poolele teatavaks kirjalikult (sealhulgas elektrooniliselt), võib paljundada või elektrooniliselt kopeerida ainult teise poole kirjalikul nõusolekul.
  7. Teise poole nõudel peab kirjalikku või elektroonilist konfidentsiaalset informatsiooni saanud pool selle viivitamatult tagastama või hävitama saadud konfidentsiaalse informatsiooni, kui pooled ei lepi kokku teisti.
  8. Pooled on kohustatud hoidma konfidentsiaalset informatsiooni saladuses tähtajatult.
  9. Konfidentsiaalse informatsiooni kolmandatele isikutele avalikustamise korral on pooled kohustatud rakendama mõistlikke abinõusid vähendamaks kahjusid, mida teine pool konfidentsiaalse informatsiooni avalikustamise tagajärjel kannab.
  10. Pooled kohustuvad piirama juurdepääsu informatsioonile oma töötajatele, kes ei ole lepingu täitmisega seotud. Isikuandmete töötlemisel lähtutakse Lisas 4 sätestatud täiendavatest tingimustest.

## Garantii

* 1. Täitja annab lepingu järgselt teostatud tööle 12 kuu pikkuse garantii, arvates tööde lõplikust vastuvõtmisest. Juhul, kui tööd antakse üle etapiviisiliselt, algab garantiiperiood iga etapi vastuvõtmisest. Garantiiperioodil ilmnenud garantiiga hõlmatud vead kõrvaldab Täitja tasuta. Veaks loetakse töö mittevastavust Tellija poolt esitatud tehnilisele kirjeldusele. Kõik ülejäänud Tellija poolt garantiiperioodi vältel esitatud nõuded loetakse täiendusteks ning nende tööde teostamine lepitakse eraldi Poolte vahel kokku
  2. Garantiiga ei ole hõlmatud:
     1. vead, mis on tingitud Tellija riistvara tõrgetest või mis on tingitud Tarkvara kasutamisest vastuolus Täitja koostatud ja Tellija poolt vastu võetud dokumentatsiooniga,
     2. vead, mis on põhjustatud Tellija või tema poolt kasutatava kolmanda isiku poolt juhuslikult või tahtlikust tarkvara kahjustamisest või ebaõigest kasutamisest;
     3. seotud süsteemide liideste kooskõlastamata muudatustest tulenevad funktsionaalsed häired ja andmekvaliteedi probleemid;
     4. probleemid, mis tulenevad Tellija kasutajate andmesisestusvigadest või liidestatud süsteemide sisenditest, vaatamata sellele, et Täitja on nõuetekohaselt rakendanud sisendikontrolli;
     5. diagnostikaks kulunud aeg, juhul kui algselt garantii juhtumina registreeritud juhtumi uurimise raames tuvastatakse, et tegu ei ole garantiilise juhtumisega. Selline töö kuulub eraldi tasustamisele Lepingu keskmise tunnihinna alusel.
  3. Täitja kohustub veateatele reageerima vastavalt garantiijuhtumi iseloomule kriitiliste vigade puhul 1 (ühe), mittekriitiliste vigade puhul 5 (viie) tööpäeva jooksul. Pärast veateatele reageerimist lepivad pooled kokku vea kõrvaldamise ajas vastavalt garantiijuhtumi iseloomule. Kui Täitja ei suuda vigu kokkulepitud tähtajaks kõrvaldada, võib Tellija korraldada vigade kõrvaldamise kolmanda isiku abil, teavitades sellest eelnevalt täitjat. Tellijal on õigus nõuda, et täitja kannab mõistlikud kulud, mis tekkisid seoses kolmanda isiku kaasamisega vea kõrvaldamisse juhul, kui Tellija tõendab, et tegemist oli garantiiga hõlmatud veaga. Kolmanda isiku poolt tehtud koodimuudatuse garantiikohustus lasub nimetatud kolmandal isikul, v.a juhul kui Pooled on leppinud kokku teisiti.
  4. Garantii kaotab kehtivuse, kui Täitjaga kooskõlastamata on muudetud või muudetakse lähtekoodi.

## Poolte kontaktisikud

* 1. Tellija kontaktisik: Gunnar Kuhi tel.: (+372) 5104769 e-post: gunnar.kuhi@rmk.ee;
  2. Täitja kontaktisik: Rene Oruman, tel: (+372) 55650420, e-post: rene@srini.ee
  3. Kontaktisiku(te) muutumisest tuleb teist poolt kirjalikult ette teavitada vähemalt 15 kalendripäeva. Nimetatud teade lisatakse lepingule.

## Lepingu kehtivus

* 1. Leping jõustub selle allkirjastamisel ja kuni 01.12.2023 või kuni maksimaalse võimaliku maksumuse täitumiseni, olenevalt sellest, kumb tingimus saabub varem
  2. Tellija võib lepingust taganeda, kui täitja rikub oluliselt õigusaktidest või lepingust tulenevaid kohustusi**.** Tellija võib lepingu üles öelda võlaõigusseaduses ettenähtud korras. Sealhulgas on tellijal õigus lepingust taganeda ka juhul kui täitja rikub oluliselt hankelepingust tulenevaid kohustusi.
  3. Täitja võib lepingust taganeda, kui tellija rikub oluliselt lepingu tingimusi. Sellisel juhul on tellija kohustatud täitjale hüvitama täitja poolt lepingu täitmisel tehtud kulutused.
  4. Leping loetakse koheselt lõppenuks, kui:
     1. täitja tegevus lõpeb;
     2. kuulutatakse välja täitja pankrot.

## Teated

* 1. Pooltevahelised lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
  2. Informatsioonilist teadet võib edastada telefoni teel.
  3. Kirjalikud teated saadetakse lepingu pooltele e-posti teel digitaalselt allkirjastatuna või selle võimaluse puudumisel antakse lepingu pooltele üle allkirja vastu. Ühe poole teade teisele poolele loetakse kätte saaduks, kui teade on saadetud lepingus näidatud e-posti aadressil ning sellest on möödunud 3 (kolm) päeva, va juhul, kui teine pool on teate kättesaamist e-posti teel varasemalt kinnitanud.
  4. Lepingu üks pool on kohustatud kätte saadud ning vastust eeldavale teatele vastama kolme tööpäeva jooksul selle kättesaamisele järgnevast päevast lugedes, kui teates ei ole ette nähtud vastamiseks pikemat tähtaega.

## Muud tingimused

* 1. Lepingut võib muuta poolte kirjalikul kokkuleppel ja kooskõlas kehtivate õigusaktidega. Kirjalikult vormistamata lepingu muudatused on tühised.
  2. Kõik lepingu tõlgendamisest või täitmisest tulenevad vaidlused püütakse lahendada lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus harju maakohtus vastavalt eesti vabariigis kehtivatele õigusaktidele.
  3. Pooled on kokku leppinud, et nad ei teosta sihtvärbamist lepingu kehtivuse jooksul teise poole poolt lepingu täitmisesse kaasatud teostajatele. Kokkulepe ei mõjuta lepingu täitmisse kaasatud teostajate vaba eneseteostuse põhiõigust.
  4. Kõigis küsimustes, mis ei ole reguleeritud lepinguga, juhinduvad pooled eesti vabariigi vastavatest õigusaktidest.

## Poolte allkirjad

Tellija Täitja

(allkirjastatud digitaalselt) (allkirjastatud digitaalselt)

Jaanus Suvi Rene Oruman